Dié motors is die ligste op jou brandstofrekeningFoto ter illustrasie. (Foto: iStock) Suid-Afrikaanse verbruikers is weens die oënskynlik nimmereindigende verhoging van brandstofpryse daagliks op soek na maniere om hul maandelikse uitgawes beter te bestuur en indien moontlik verminder. Dié besparing is veral belangrik wanneer dit kom by voertuie aankoop en hoewel ŉ voertuig soos ŉ piepklein luikrug (hatchback) ideaal vir die sak is, is dit nie noodwendig geskik vir almal se leefstyl nie. “Uiteindelik kom dit alles neer op balans tussen jou behoeftes en begroting. Brandstofpryse sal waarskynlik in die afsienbare toekoms hoog bly, so dit maak sin om brandstofuitgawes en -doeltreffendheid in ag te neem wanneer jy ŉ voertuig kies,” sê Rikus Blomerus, bemarkingsbestuurder van WeBuyCars. “Die frekwensie van brandstofprysstygings is ŉ werklike uitdaging vir verbruikers en hoewel ons tans min beheer oor die situasie het, kan mense hul maandelikse begroting beter bestuur deur ŉ brandstofdoeltreffende voertuig te bestuur. Daar is egter baie om te oorweeg in elke voertuigkategorie,” sê Blomerus. As jy nog soms hieroor wonder, die formule wat dikwels gebruik word, is om brandstofverbruik in ℓ/100km te bereken: (ℓ gebruik X 100) ÷ km afgelê = ℓ per 100 km. ’n Voertuig se brandstofdoeltreffendheid word dus as goed beskou as dit sowat vyf tot agt liter per 100 km gebruik. ŉ Voertuig wat agt tot 12 ℓ per 100 km gebruik, word beskou as gemiddeld en enigiets wat meer as 12 liter per 100 km gebruik se brandstofdoeltreffendheid word as swak beskou. WeBuyCars het hul huiswerk gedoen en op grond hiervan die volgende voertuie vir hul uitstekende brandstofdoeltreffendheid uitgewys. Motors Sportnutsvoertuig (SUV) Bakkies